|  |  |
| --- | --- |
|  | Este artigo amosa escritos xaponeses. Sen o soporte axeitado, o texto pode mostrar símbolos sen sentido, coma caixas, marcas e outros. |

**Shoya Tomizawa** ou **富沢祥也**, nado en Asahi, Chiba, o 10 de decembro de 1990 e finado en Riccione, Italia, o 5 de setembro de 2010, foi un piloto xaponés de motociclismo.

Traxectoria
-----------

Tomizawa empezou a competir en 1994 e no 2001 pasou ás minimotos. En 2006 debutou na categoría de 125cc como convidado no Gran Premio do Xapón. Ao ano seguinte volveu a participar nesa carreira como invitado, terminando na 22ª posición. En 2008 debutou na categoría de 250cc de novo no Gran Premio do Xapón acabando 14º. Rematou a temporada en 26ª posición con 2 puntos. Durante estes anos tamén participou nos campionatos xaponeses de 125 e 250, acadando o 2º posto en 125 en 2006 e en 250 en 2008.

No 2009 disputou toda temporada de 250 co equipo Honda, terminando 17º con 32 puntos. Esa temporada viuse obrigado a perder o Gran Premio de Indianápolis por mor dunha lesión.

En 2010 participou na nova categoría de Moto2 co equipo Technomag-CIP, compartido co suízo Dominique Aegerter. Pasou á historia ao gañar a primeira carreira da temporada en Qatar. Tamén conseguiu a *pole* e a segunda posición no España.

Morte
-----

Faleceu o 5 de setembro de 2010, ás 14:20 hora local, logo dun accidente que sufriu durante o Gran Premio de San Marino na categoría de Moto2. Tomizawa, que foi trasladado ao hospital de Riccione logo de ser atendido na clínica do circuíto, caeuse durante a carreira e foi atropelado por Scott Redding e Alex De Angelis que o seguían a máis de 200Km/h, sen poder esquivalo causándolle múltiples traumatismos no cranio, tórax e zona abdominal, ademais de hemorraxias internas.

Resultados
----------

Tomizawa no Gran Premio de Gran Bretaña de 2009.

| Ano | Categoría | Equipo | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Pos | Puntos |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2006 | 125cc | Honda | ESP | QAT | TUR | CHN | FRA | ITA | CAT | NED | GBR | RFA | CZE | MAL | AUS | XAP Ret | POR | VAL |  | - | - |
| 2007 | 125cc | Honda | QAT | ESP | TUR | CHN | FRA | ITA | CAT | GBR | HOL | ALE | CZE | SMR | POR | XAP 22 | AUS | MAL | VAL | - | - |
| 2008 | 250cc | Honda | QAT | ESP | POR | CHN | FRA | ITA | CAT | GBR | HOL | ALE | CZE | SMR | IND | XAP 14 | AUS | MAL | VAL | **26°** | **2** |
| 2009 | 250cc | Honda | QAT12 | XAP10 | ESP12 | FRARet | ITARet | CATRet | HOLRet | RFA13 | GBR15 | CZE13 | INDNQ | SMR12 | PORRet | AUS15 | MAL16 | VAL10 |  | **17°** | **32** |
| 2010 | Moto2 | Suter | QAT1 | **ESP**2 | FRARet | ITA6 | GBR6 | HOL5 | CATRet | GER18 | CZE10 | INDNQ | SMRRet |  |  |  |  |  |  | **5°** | **76** |

Notas
-----

1. ↑  Tomizawa entra na historia de Moto2 como primeiro gañador dun gran premio *(en castelán)*
2. ↑  Falece Tomizawa logo dun grave accidente *(en castelán)*

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Shoya Tomizawa*** |

### Ligazóns externas

* Páxina oficial Arquivado 20 de agosto de 2010 en Wayback Machine. *(en inglés)*

|  |  |
| --- | --- |
| Control de autoridades | 
* Wd: Q314254
* MotoGP: Shoya+Tomizawa

 |